***Príloha č. 2 súťažných podkladov***

**Kúpna zmluva**

## uzavretá v súlade s ustanoveniami § 409 a nasl. zákona č. 513/1991 Zb. Obchodného zákonníka v znení neskorších predpisov medzi zmluvnými stranami:

Zmluvné strany

**Kupujúci:**

Názov: **Nemocnica s poliklinikou Prievidza so sídlom v Bojniciach**

Sídlo: Nemocničná 2, 972 01 Bojnice

IČO: 17335795

DIČ: 2021163276

IČ pre DPH: SK2021163276

Štatutárny zástupca: Ing. Vladimír Vido, riaditeľ nemocnice

Bankové spojenie: Štátna pokladnica

IBAN: SK32 8180 0000 0070 0051 0360

(ďalej len „Kupujúci“)

a

**Predávajúci:**

Obchodné meno: **...**

...

Sídlo: ...

IČO: ...

DIČ: ...

IČ DPH: ...

Štatutárny zástupca: ...

Bankové spojenie: ...

Číslo účtu: ...

Telefón: ...

Fax: ...

E-mail: ...

(ďalej len „Predávajúci“)

(Predávajúci a Kupujúci ďalej spolu ako „zmluvné strany“)

sa dohodli na tejto Kúpnej zmluve (ďalej len „Zmluva“):

Úvodné ustanovenia

* 1. Túto zmluvu uzatvárajú zmluvné strany na základe výsledku verejného obstarávania vo verejnom obstarávaní identifikovanom nasledovne:

Predmet zákazky: **„Mamograf s priamou digitalizáciou**

* 1. Verejné obstarávanie je uskutočnené v rámci spoločného verejného obstarávania pre NsP Považská Bystrica a NsP Prievidza so sídlom v Bojniciach.

Výkonom verejného obstarávania bol poverený verejný obstarávateľ – **Nemocnica s poliklinikou Považská Bystrica** na základe udeleného súhlasu predsedu Trenčianskeho samosprávneho krajač.624 zo dňa 27.10.2020.

Postup verejného obstarávania: zadávanie nadlimitnej zákazky postupom verejnej súťaže.

Vyhlásenie verejného obstarávania: Úradný vestník EÚ zo dňa .............. pod značkou ......................., Vestník č. .......... zo dňa .............. pod značkou ............. .

Predmet zmluvy

* 1. Predmetom tejto kúpnej zmluvy je záväzok predávajúceho v dohodnutom termíne a mieste dodať a odovzdať kupujúcemu mamografický prístroj v špecifikácii uvedenej v Prílohe č. 1 tejto zmluvy (ďalej len „predmet zmluvy“ alebo „tovar“), a previesť na kupujúceho vlastnícke právo k predmetu zmluvy a záväzok kupujúceho zaplatiť za predmet zmluvy kúpnu cenu a predmet zmluvy prevziať, a to všetko za podmienok uvedených v tejto zmluve.
  2. Súčasťou dodania predmetu zmluvy je aj jeho doprava na miesto dodania, vyloženie v mieste plnenia, montáž a inštalácia predmetu zmluvy a všetkých potrebných častí k úspešnej inštalácii a uvedenie do prevádzky, konfigurácia predmetu zmluvy, odskúšanie funkčnosti a prevádzkyschopnosti predmetu zmluvy, protokolárne odovzdanie, odborné zaškolenie poverených zamestnancov kupujúceho ohľadne obsluhy predmetu zmluvy, vrátane inštruktáže pre rutinnú prevádzku a údržbu, odovzdanie dokladov potrebných na užívanie predmetu zmluvy a výkon vlastníckeho práva kupujúceho, vstupná elektrická revízia, vykonanie potrebného rozsahu meraní a preberacej skúšky zdrojov ionizačného žiarenia v zmysle platnej legislatívy, uskutočnenia prepojenia ďalších zariadení a systémových prepojení (PACS), poskytovanie služieb záručného servisu počas záručnej doby, pravidelné bezpečnostné, technické a elektrické kontroly podľa odporúčaní výrobcu a platnej legislatívy v SR, ako aj vykonanie všetkých ostatných činností nevyhnutých pre riadnu prevádzku predmetu zmluvy.
  3. Záväzok predávajúceho dodať predmet zmluvy kupujúcemu sa považuje za splnený až riadnym splnením všetkých jeho záväzkov podľa tejto zmluvy.
  4. Podrobný opis predmetu zmluvy s uvedením presných špecifikácií tovaru je obsahom Prílohy č. 1 tejto zmluvy, ktorá tvorí neoddeliteľnú súčasť tejto zmluvy.
  5. Predávajúci prehlasuje, že je oprávnený dodávať tovar podľa tejto Zmluvy.

Dodanie predmetu zmluvy

* 1. Predávajúci dodá kupujúcemu predmet zmluvy na miesto dodania:

**Nemocnica s poliklinikou Prievidza so sídlom v Bojniciach,** Nemocničná 2, 972 01 Bojnice, Rádiodiagnostické oddelenie

* 1. Predávajúci sa zaväzuje dodať kupujúcemu predmet zmluvy vymedzený v čl. 1 tejto zmluvy vrátane montáže a inštalácie predmetu zmluvy, potrebného rozsahu meraní a preberacej skúšky zdrojov ionizačného žiarenia v zmysle platnej legislatívy, uskutočnenia prepojenia ďalších zariadení a informačných systémov, zaškolenia zamestnancov a ostatných súvisiacich služieb, tak ako je to uvedené v článku 3. tejto zmluvy, v termíne do **troch (3) mesiacov** odo dňa nadobudnutia účinnosti zmluvy.
  2. Predávajúci je povinný zrealizovať dodávku predmetu zmluvy podľa čl. 3, čl. 4 a čl. 5 tejto zmluvy.
  3. Predávajúci upovedomí preukázateľným spôsobom kupujúceho o dodaní tovaru aspoň 5 pracovných dní vopred tak, aby kupujúci mohol poskytnúť potrebnú súčinnosť.
  4. Kupujúci sa zaviaže prevziať tovar v dohodnutom mieste dodania podľa ďalej uvedeného článku 5 tejto zmluvy.
  5. V prípade prekážok spočívajúcich vo vyššej moci, tak ako je táto definovaná v článku 11. tejto zmluvy, ktoré predávajúcemu bránia v splnení jeho povinností dodať tovar alebo poskytnúť služby kupujúcemu dojednanej dobe, predlžuje sa lehota na dodanie tovaru alebo poskytnutia služby o dobu trvania týchto prekážok. Predávajúci sa zaväzuje, že vznik a predpokladanú dobu trvania prekážok podľa prvej vety písomne oznámi bez zbytočného odkladu kupujúcemu.
  6. Dopravu tovaru na miesto dodania dohodnuté v zmluve zabezpečuje predávajúci, na vlastné náklady tak, aby bola zabezpečená dostatočná ochrana pred jeho poškodením alebo znehodnotením.

Podmienky dodania predmetu zmluvy

* 1. Predávajúci je povinný po dodaní tovaru tento nainštalovať, uviesť do prevádzky, vykonať skúšobnú prevádzku minimálne v rozsahu stanovenom výrobcom resp. dodávateľom a riadnym spôsobom odborne zaškoliť poverených zamestnancov kupujúceho ohľadne obsluhy predmetu zmluvy vrátane inštruktáže pre rutinnú prevádzku a údržbu. O zaškolení musí byt' vyhotovený protokol, v ktorom bude uvedený minimálne počet zaškolených osôb, rozsah a druh školenia, termín a dĺžka školenia, miesto zaškolenia a osoby zodpovedné za zaškolenie. Presný termín a miesto zaškolenia bude určený po vzájomnom dohovore obidvoch zmluvných strán.
  2. Zmluvné strany sa dohodli, že o uvedení predmetu zmluvy do prevádzky a jeho kompletnom odovzdaní a prevzatí v stave bez vád vyhotovia protokol spôsobom obvyklým pre tento druh tovaru.
  3. Súčasťou protokolárneho odovzdania predmetu zmluvy podľa predchádzajúceho bodu bude odovzdanie kompletnej sprievodnej a technickej dokumentácie, ktorá sa k nemu vzťahuje, a ktorá je potrebná na jeho užívanie a na výkon vlastníckeho práva, v rozsahu zodpovedajúcom charakteru technického zariadenia a bezpečnostno-technickým požiadavkám - minimálne však:
     1. protokoly o odovzdaní dokumentácie
     2. preberací a inštalačný protokol predmetu zmluvy s uvedením presného názvu a výrobcu tovarov vrátane vykonania preberacej funkčnej skúšky predmetu zmluvy,
     3. v protokole budú rozpísane položky, z ktorých dodávka predmetu zmluvy pozostáva,
     4. záručný list - potvrdenia záruky na jednotlivé funkčné celky predmetu zmluvy a ich komponenty,
     5. protokol o odbornom zaškolení obsluhujúceho personálu podľa bodu 1.,
     6. kompletná dokumentácia a návod na obsluhu a používanie tovaru v slovenskom jazyku,
     7. EC Declaracion comformity - ES vyhlásenie o zhode, vrátane certifikátov,
     8. potvrdenia o autorizovanom servise vydané výrobcom tovaru alebo akreditovanou inštitúciou, ktorým predávajúci preukáže schopnosť vykonávať autorizovaný servis na predmet zmluvy,
     9. Iné relevantne doklady.
  4. Kupujúci nadobúda vlastnícke právo k predmetu zmluvy a prechádza na neho nebezpečenstvo škody na tovare, momentom protokolárneho prevzatia predmetu zmluvy. Protokol o odovzdaní a prevzatí a uvedení do prevádzky musí obsahovať všetky údaje/dokumentáciu v zmysle bodov 2. a 3. tohto článku, inak nemá účinky riadneho prevzatia predmetu zmluvy.
  5. Predávajúci je povinný vykonať dodávku predmetu zmluvy v súlade:
     1. so všeobecne záväznými právnymi predpismi,
     2. s technickými normami,
     3. s pokynmi kupujúceho, a zmluvnou dokumentáciou,
     4. s požiadavkou na celkovú funkčnosť a na spôsobilosť predmetu zmluvy na jeho riadne užívanie (prevádzkovanie), v spojitosti s riadnym užívaním predmetu zmluvy,
     5. s hygienickými predpismi.

Kúpna cena a platobné podmienky

* 1. Cena za predmet zmluvy podľa tejto zmluvy je výsledkom procesu verejného obstarávania a je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a je stanovená celkovou sumou vo výške ........................ EUR bez DPH, t.j. .................... EUR s DPH (slovom: ............................. eur a ..................... centov).
  2. V kúpnej cene sú zahrnuté všetky náklady predávajúceho spojené s dodaním predmetu zmluvy a prevodom vlastníckeho práva, vrátane nákladov na dopravu do miesta dodania, clo, poistenie, recyklačného poplatku, náklady inštalácie, skúšobnej prevádzky, potrebného rozsahu meraní a preberacej skúšky zdrojov ionizačného žiarenia v zmysle platnej legislatívy, uskutočnenie prepojenia ďalších zariadení a informačných systémov, zaškolenia zamestnancov a ostatné súvisiace služby, tak ako je to uvedené v článku 3 tejto zmluvy.
  3. Dohodnutú kúpnu cenu je možné meniť len na základe písomného dodatku k zmluve podpísaného oboma zmluvnými stranami, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
  4. Kúpnu cenu za predmet zmluvy sa kupujúci zaväzuje zaplatiť predávajúcemu na základe faktúry riadne vystavenej predávajúcim a doručenej kupujúcemu. Predávajúci je oprávnený vystaviť faktúru najskôr v deň riadneho protokolárneho odovzdania a prevzatia predmetu zmluvy, čo bude potvrdené Odovzdávacím protokolom. Splatnosť faktúry je 60 dní odo dňa jej doručenia kupujúcemu, bezhotovostným prevodom na účet predávajúceho uvedený na faktúre.
  5. Prílohou faktúry vystavenej predávajúcim musia byť protokoly zo zaškolenia obsluhy podľa čl. 5 bod 1. a protokoly a iné listiny podľa čl. 5 bod 2. a 3.
  6. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov a bude obsahovať:
     1. označenie povinnej a oprávnenej osoby, sídlo, IČO, DIČ,
     2. číslo a názov tejto zmluvy,
     3. číslo faktúry, dátum vyhotovenia faktúry, dátum zdaniteľného plnenia,
     4. deň dodania tovaru, deň splatnosti faktúry,
     5. názov a adresu peňažného ústavu predávajúceho,
     6. číslo účtu, na ktorý sa má platiť v tvare IBAN,
     7. označenie predmetu dodávky,
     8. fakturovanú sumu,
     9. náležitosti pre účely DPH,
     10. pečiatku a podpis oprávnenej osoby.
  7. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, alebo náležitosti uvedené v tomto bode, alebo k nej nebude priložená príloha podľa bodu 5. vyššie, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti opravenej faktúry po jej opätovnom doručení kupujúcemu.
  8. Za deň uhradenia faktúry sa rozumie deň odpísania finančných prostriedkov z účtu kupujúceho.
  9. Predmet zmluvy sa bude realizovať bez preddavkov (bez záloh).

Zodpovednosť za vady, záruka

* 1. Predávajúci je povinný dodať kupujúcemu predmet zmluvy a všetky dodávky s tým spojené v množstve a v akosti podľa podmienok tejto zmluvy a podmienok zadávania zákazky, plne spôsobilý na užívanie na určený účel vyplývajúci z povahy tovaru. Predávajúci sa zaväzuje, že predmet zmluvy ku dňu jeho dodania bude v jeho výlučnom vlastníctve a nebude zaťažený žiadnymi právami tretích osôb, a že zároveň bude spĺňať všetky všeobecne záväzné právne predpisy, technické normy a stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má predmet zmluvy vady.
  2. Predávajúci zodpovedá za právne i fakticke vady, ktoré má predmet zmluvy v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase, najneskôr však ku dnu uplynutia záručnej doby. Predávajúci zodpovedá aj za vadu, ktorá vznikne až po prechode nebezpečenstva škody na predmete zmluvy na kupujúceho, za podmienky že nevznikla nevhodnou obsluhou, nedodržaním technických prevádzkových podmienok stanovených predávajúcim.
  3. Predávajúci týmto poskytuje na predmet zmluvy na všetky komponenty záruku v dĺžke najmenej po dobu 24 mesiacov. Záručná doba na predmet zmluvy bude uvedená v záručnom liste, ktorý bude súčasťou odovzdávajúcej dokumentácie v zmysle čl. 5 tejto zmluvy. Záručná doba začína plynúť dňom uvedenia predmetu zmluvy do prevádzky schopného stavu v mieste dodania. Zárukou preberá predávajúci zodpovednosť najmä za to, že predmet zmluvy bude po dojednanú dobu spôsobilý na užívanie na dojednaný účel a bude bez vád. Predávajúci bude na vlastné náklady zabezpečovať záručný servis predmetu zmluvy.
  4. Záručná doba neplynie po dobu, po ktorú nemohol kupujúci predmet zmluvy užívať pre vady, za ktoré zodpovedá predávajúci.
  5. V záručnej dobe predávajúci vykoná bezplatne záručné preventívne servisné prehliadky predmetu zmluvy vo výrobcom predpísanom rozsahu podľa servisného manuálu. Poslednú preventívnu servisnú prehliadku predávajúci vykoná dva týždne pred uplynutím záručnej doby a bezplatne odstráni všetky zistené vady a nedostatky predmetu zmluvy.
  6. Zmluvné strany sa dohodli, že porušenie ktorejkoľvek povinnosti predávajúceho podľa tohto článku zmluvy zo strany predávajúceho je postihované zmluvnou pokutou vo výške 100,- € za každé jednotlivé porušenie povinnosti predávajúceho podľa tohto článku zmluvy.

Oznámenie vád a nároky z vád počas záručnej doby

* 1. Vady predmetu zmluvy je kupujúci povinný reklamovať u predávajúceho bez zbytočného odkladu po ich zistení, najneskôr však do konca záručnej doby. Reklamáciu je kupujúci oprávnený uplatniť nepretržite 24 hodín denne na telefonickú linku ................. alebo faxom na číslo .................. , alebo e-mailom ....................... Predávajúci a kupujúci sa dohodli, že ustanovenia § 428 ods. 1 písm. b) a c) Obchodného zákonníka sa nepoužijú a kupujúci má nároky z vád predmetu zmluvy vždy, ak tieto vady boli oznámené v lehote uvedenej v tomto článku.
  2. Ak má predmet zmluvy vady a kupujúci tieto vady oznámil predávajúcemu, kupujúci si môže uplatniť niektorý z nárokov z vád tovaru podľa § 436 ods. 1 Obchodného zákonníka. Voľba medzi nárokmi z vád patrí kupujúcemu a musí byť vykonaná písomne na adresu predávajúceho uvedenú v obchodnom registri a/alebo na adresu servisného strediska predávajúceho. Kupujúci umožní predávajúcemu odstránenie vád opravou, ak sú vady opraviteľné.
  3. Ak si kupujúci uplatní nárok na odstránenie vady predmetu zmluvy, predávajúci je povinný zabezpečiť, že servisný technik a/alebo iná na to oprávnená osoba sa dostaví na opravu tovaru do 48 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku prevádzky predmetu zmluvy, pričom dni pracovného voľna a pracovného pokoja sa do uvedenej lehoty nezapočítavajú. Predávajúci je povinný zabezpečiť odstránenie vady predmetu zmluvy v zmysle jeho plného sfunkčnenia na vlastné náklady, s odbornou starostlivosťou, najneskôr do 5 pracovných dní od nahlásenia vady. V prípade, že odstránenie vady nie je z objektívnych dôvodov možné v uvedenej lehote, je predávajúci povinný odstrániť vady v primeranej lehote. Nenastúpenie servisného technika na opravu predmetu zmluvy podľa tohto bodu riadne a včas je spojené so zmluvnou pokutou pre predávajúceho vo výške 50,- € za každých začatých 24 hodín tohto omeškania.
  4. Pokiaľ si kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý zvolil kupujúci, predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.
  5. V rámci záručnej doby je predávajúci povinný vykonávať záručný servis bezplatne, čo zahŕňa napr. aj prácu technika, náklady na cestovné servisného technika, ceny použitých náhradných dielov k oprave, vrátane výmeny náhradných dielov potrebných k oprave. V rámci záručnej doby je predávajúci povinný vykonávať aj bezplatnú poradenskú starostlivosť o predmet zmluvy.
  6. Ak predávajúci neodstráni vadu ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od zmluvy odstúpiť.
  7. Predávajúci zodpovedá za škodu, ktorá vznikne kupujúcemu alebo tretím osobám v dôsledku toho, že predmet zmluvy má vady, za ktoré zodpovedá predávajúci. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto zmluve, resp. v protokoloch (listinách), ktoré súvisia s touto zmluvou alebo predmetom tejto zmluvy. Predávajúci sa zaväzuje odškodniť kupujúceho za akékoľvek nároky, ktoré by prípadne tretie osoby uplatnili voči kupujúcemu z dôvodu, že predmet zmluvy mal vady, za ktoré zodpovedá predávajúci, alebo že niektoré z vyhlásení predávajúceho v tejto časti zmluvy boli nepravdivé a/alebo neúplné.
  8. Kupujúci je oprávnený vykonávať záručný servis len odborne kvalifikovanými osobami.

Zmluvné sankcie a ďalšie dojednania

* 1. V prípade omeškania predávajúceho s termínmi dodania tovaru uvedenými alebo dohodnutými v zmysle tejto zmluvy, je kupujúci oprávnený účtovať predávajúcemu zmluvnú pokutu vo výške 1 % z ceny nedodaného plnenia, s ktorým je predávajúci v omeškaní, a to za každý deň omeškania. Ak sa predávajúci dostane do omeškania s termínmi dodania tovaru o viac ako 10 dní, je kupujúci oprávnený odstúpiť od zmluvy.
  2. Zaplatenie zmluvnej pokuty nezbavuje predávajúceho povinnosti dodať príslušné omeškané plnenie v zmysle tejto zmluvy.
  3. V prípade omeškania s plnením peňažného záväzku podľa tejto zmluvy je veriteľ oprávnený fakturovať dlžníkovi úrok z omeškania v zmysle platných právnych predpisov.
  4. Rozhodnutie požadovať zaplatenie zmluvnej pokuty alebo úroku z omeškania oznámi oprávnená strana doručením penalizačnej faktúry druhej zmluvnej strane. Splatnosť penalizačnej faktúry je 60 dní odo dňa jej doručenia druhej zmluvnej strane.
  5. Uplatnením zmluvnej pokuty nie je dotknutý nárok ani jednej strany na náhradu škody spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu.
  6. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na plnenie zmluvy.

Odstúpenie od zmluvy

* 1. Kupujúci je oprávnený písomne odstúpiť od tejto zmluvy v prípade, že predávajúci podstatne poruší jeho zmluvné povinnosti.
  2. Za podstatné porušenie zmluvných povinností zo strany predávajúceho s právom na odstúpenie od zmluvy sa považuje najmä, nie však výlučne:

1. omeškanie predávajúceho s plnením kúpnej zmluvy o viac ako 10 dní,
2. preukázateľné a zavinené dodanie tovaru v rozpore s podmienkami dohodnutými v tejto zmluvy a jej prílohách,
3. neodstránenie vád riadne a včas predmetu zmluvy za podmienok uvedených v tejto zmluve,
4. neposkytnutie záručného servisu za podmienok dohodnutých v tejto zmluvy alebo poskytnutie záručného servisu v rozpore so zmluvne dohodnutými podmienkami v tejto zmluvy,
5. prípad, kedy predávajúci oznámi kupujúcemu, že nie je z objektívnych alebo subjektívnych dôvodov schopný plniť dodávku predmetu plnenia podľa tejto zmluvy,
6. ak dôjde k výmazu predávajúceho, ako partnera verejného sektora, z registra počas platnosti tejto zmluvy. Kupujúci má právo odstúpiť od zmluvy dňom právoplatnosti o výmaze podľa § 12 a pokute z dôvodov podľa § 13 ods. 2 ZoRPVS,
7. ak je predávajúci, ako partner verejného sektora, viac ako 30 dní v omeškaní so splnením povinnosti podľa § 10 ods. 2 tretej vety ZoRPVS
   1. Kupujúci môže pri použití akéhokoľvek dôvodu na odstúpenie uvedeného vyššie, odstúpiť od zmluvy v časti, alebo aj od zmluvy ako celku.
   2. Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody, ktorá mu v dôsledku toho vznikla; škodou sa v tomto prípade rozumie aj rozdiel medzi kúpnou cenou podľa čl. 6 bod 1. tejto zmluvy a kúpnou cenou, za ktorú kupujúci obstaral predmet zmluvy u iného dodávateľa z dôvodu nesplnenia podmienok predávajúcim týkajúcich sa technických parametrov predmetu zmluvy.
   3. Predávajúci je oprávnený odstúpiť od tejto zmluvy, v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 90 dní od uplynutia dojednanej lehoty splatnosti.
   4. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.
   5. Zaplatenie akejkoľvek zmluvnej pokuty uvedenej v tejto zmluve nemá vplyv na povinnosť predávajúceho na náhradu náhrady škody, ktorá bola spôsobená porušením povinnosti predávajúceho, na ktorú sa zmluvná pokuta vzťahuje. Kupujúci je oprávnený domáhať sa náhrady škody presahujúcej zmluvnú pokutu, a to aj po odstúpení od tejto zmluvy.
   6. Doručovanie pre účely tejto zmluvy sa vykonáva a považuje za platne a účinne vykonané vtedy, ak sa doručuje na poslednú známu adresu sídla zmluvnej strany, ktorá bola ako posledná známa adresa sídla touto zmluvnou stranou druhej zmluvnej strane písomne oznámená, pričom za dodržanie podmienky písomného oznámenia sa považuje i uvedenie novej adresy sídla na zmluve (vrátane jej prípadného dodatku) uzavretej medzi zmluvnými stranami. Obe zmluvné strany sa zaväzujú vzájomne si písomne oznamovať zmenu adresy sídla bez zbytočného odkladu. V prípade, že zmluvná strana doporučenú poštovú zásielku druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím 15 dní odo dňa jej odoslania na poslednú známu adresu sídla zmluvnej strany v zmysle vyššie uvedeného. Podmienka písomného oznámenia je splnená aj vtedy, ak listinu obsahujúcu písomné oznámenie osobne prevezme poverený zástupca adresáta a toto prevzatie potvrdí svojim podpisom.
   7. Odstúpením od tejto zmluvy nezanikajú nároky na náhradu spôsobenej škody, nároky na zmluvné, resp. zákonné sankcie a úroky.

Osobitné ustanovenia

* 1. Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto zmluvy. Ani jedna zo zmluvných strán nemá právo na náhradu ušlého zisku.
  2. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.
  3. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované.
  4. Na účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.
  5. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie bodu 4 sa uplatní za predpokladu, že druhá zmluvná strana bola písomne podľa bodu 6 čl. 4 oboznámená o týchto okolnostiach a predpokladanej dobe ich trvania postihnutou zmluvnou stranou, akonáhle sa o ich výskyte dozvedela.
  6. V prípade, ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto zmluvy.
  7. Ak sa plnenie tejto zmluvy stane nemožným z dôvodu vyššej moci na dobu dlhšiu ako 45 dní, zmluvná strana, ktorá sa bude chcieť odvolať na vyššiu moc, písomne požiada druhú zmluvnú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má ktorákoľvek zmluvná strana právo odstúpiť od tejto zmluvy. Účinky odstúpenia nastanú dňom doručenia písomného oznámenia o odstúpení druhej zmluvnej strane.
  8. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia alebo oneskoreného poskytnutia súčinnosti druhej zmluvnej strany.

Všeobecné a záverečné ustanovenia

* 1. Táto zmluva nadobúda platnosť jej podpísaním obidvomi zmluvnými stranami a účinnosť dňom a účinnosť nadobúda dňom nasledujúcim po dni jej zverejnenia na webovom sídle kupujúceho.
  2. Počas platnosti a účinnosti tejto zmluvy predávajúci nie je oprávnený (teda nesmie) svoje dodávateľské práva na predmet zmluvy, ktoré mu vyplývajú zo zmluvného vzťahu uzavretého na základe výsledku verejného obstarávania s kupujúcim, preniesť na iného dodávateľa alebo odstúpiť inému dodávateľovi. Osobitne sa zmluvné strany dohodli, že predávajúci nie je oprávnený postúpiť pohľadávku zo zmluvy na inú osobu bez súhlasu kupujúceho. Postúpenie akejkoľvek pohľadávky predávajúceho z tejto zmluvy prípadne aj jej časti bez predchádzajúceho súhlasu kupujúceho je neplatné.
  3. Práva a povinnosti zmluvných strán vyplývajúce z tejto zmluvy sa riadia predovšetkým ustanoveniami tejto zmluvy. Právne vzťahy touto zmluvou neupravené sa riadia slovenským právnym poriadkom, najmä príslušnými ustanoveniami Obchodného zákonníka.
  4. Zmluvné strany sa zaväzujú riešiť spory vyplývajúce z tejto zmluvy prednostne formou dohody. V prípade, že nedôjde k dohode, zmluvné strany tejto zmluvy sa zaväzujú, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy, predložia na príslušný všeobecný súd SR.
  5. V prípade, že je alebo ak sa stane niektoré ustanovenie tejto zmluvy neplatné, zostávajú ostatné ustanovenia tejto zmluvy platné a účinné. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia.
  6. Zmluvné strany sa zaväzujú, že sa budú počas realizácie tejto zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.
  7. Zmluvné strany sa zaväzujú, že si budú počas realizácie tejto zmluvy poskytovať všetku vzájomnú súčinnosť potrebnú k dosiahnutiu splnenia oprávnení a záväzkov vyplývajúcich z tejto zmluvy. Súčinnosť si budú poskytovať bezprostredne po tom, čo budú inou zmluvnou stranou na jej poskytnutie vyzvané.
  8. Zmluvné strany vyhlasujú, že údaje uvedené v čl. 1 tejto zmluvy sú v súlade so skutočným stavom platným v čase uzavretia zmluvy. Zmluvné strany sú povinné oznámiť zmenu príslušných údajov bezodkladne písomne inej zmluvnej strane, pokiaľ tak neučinia, nemôžu sa domáhať voči inej zmluvnej strane žiadnych nárokov spojených s touto zmenou.
  9. Práva a povinnosti účastníkov tejto zmluvy sa riadia právnym poriadkom Slovenskej republiky. Spory bude rozhodovať príslušný súd SR v jazyku slovenskom. Záväzný je slovenský výklad a znenie dokumentov.
  10. Predávajúci nie je oprávnený postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
  11. Predávajúci vyhlasuje, že je partnerom verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Predávajúci tiež vyhlasuje, že v prípade, ak bude plniť predmet plnenia tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto zmluvy v registri zapísaní. V prípade, ak počas platnosti tejto zmluvy dôjde k právoplatnému výmazu subdodávateľa z registra, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa. Porušenie povinností predávajúceho uvedených v tomto bode tejto zmluvy sa považuje za podstatné porušenie zmluvných povinností, s následkom vzniku oprávnenia kupujúceho odstúpiť od tejto zmluvy v zmysle čl. 10 tejto zmluvy.
  12. Predávajúci je oprávnený plniť predmet plnenia tejto zmluvy prostredníctvom subdodávateľov, tým však nie je dotknutá zodpovednosť predávajúceho za plnenie predmetu tejto zmluvy. Údaje o všetkých známych subdodávateľoch v čase uzatvorenie tejto zmluvy uvádza predávajúci v Prílohe č. 2 k zmluve.
* Predávajúci je povinný oznámiť kupujúcemu akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.
* Predávajúci má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto zmena týka.
* Predávajúci je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane skôr), predložiť aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia).
* Predávajúci je povinný bezodkladne preukázať kupujúcemu existenciu príslušného oprávnenia subdodávateľa na výkon činnosti, ktorá je predmetom jeho subdodávky
* Subdodávatelia, ktorí sa podieľajú na dodaní plnenia, a ktorí majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora podľa ZoRPVS.
* Porušenie povinností predávajúceho uvedených v tomto bode zmluvy sa považuje za podstatné porušenie zmluvných povinností, s následkom vzniku oprávnenia kupujúceho odstúpiť od tejto zmluvy v zmysle čl. 10 tejto zmluvy.
  1. Práva a povinnosti zmluvných strán vyplývajúce im z tejto zmluvy prechádzajú na prípadných ich právnych nástupcov.
  2. Zmeny a doplnky k tejto zmluvy je možné realizovať iba formou očíslovaných písomných dodatkov, ktoré budú podpísané oboma zmluvnými stranami na úrovni ich štatutárnych zástupcov.
  3. Zmluva je vyhotovená v piatich vyhotoveniach, z ktorých kupujúci dostane štyri vyhotovenia a predávajúci jedno vyhotovenie.
  4. Zmluvné strany vyhlasujú, že sa oboznámili s podmienkami tejto zmluvy, že zmluva nebola uzatvorená v tiesni, ani za iných jednostranne nevýhodných a nápadných podmienok. Zástupcovia zmluvných strán sú oprávnení k podpisu tejto zmluvy a na znak jej súhlasu ju podpísali.
  5. Prílohy zmluvy:

Príloha č. 1: Technická špecifikácia

Príloha č. 2: Subdodávatelia (ak je relevantné)

Za Kupujúceho: Za Predávajúceho:

V Bojniciach, dňa ..................... V ..............., dňa .....................

............................................... .................................................

Ing. Vladimír Vido, riaditeľ

Príloha č. 2 zmluvy

## Subdodávatelia

|  |  |  |  |
| --- | --- | --- | --- |
| Subdodávateľ  (názov, sídlo, IČO) | Predmet subdodávky | Predpokladaný podiel zákazky zadávaný subdodávateľovi | Osoba oprávnená konať za subdodávateľa  (meno a priezvisko, adresa pobytu, dátum narodenia) |
|  |  |  |  |
|  |  |  |  |
|  |  |  |  |